[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Mae dinasyddion hael dros Gymru wedi bod yn fwy na bodlon rhoi o\u2019u hamser i eraill \u2013 rydyn ni\u2019n rhannu storion o staff sector gwirfoddol."}, {"text_idx": "#000007", "text": "Mae ymateb y cyhoedd i\u2019r argyfwng parhaus a achoswyd gan effeithiau Covid-19 wedi bod yn enfawr yng Nghymru o\u2019r dechrau, ac mae staff sy\u2019n gweithio yn y sector gwirfoddol yn awyddus i ddangos pa mor barod ydyn nhw i fynd yr ail filltir hefyd."}, {"text_idx": "#000008", "text": "Mae\u2019n berffaith amlwg yn ystod yr wythnosau diwethaf fod nifer fawr o bobl yn chwilio am y ffordd orau o helpu eu cymunedau lleol, a chyda hyn, daw dealltwriaeth gan weithwyr y sector gwirfoddol bod angen i ni hefyd ymateb i\u2019r sefyllfa."}, {"text_idx": "#000009", "text": "Rydyn ni\u2019n gweld ymateb cymunedol ac awydd i wirfoddoli ddigyffelyb ledled y wlad, ac er mai dyna\u2019r union beth rydyn ni ei eisiau, mae\u2019n golygu bod angen i\u2019r sector gwirfoddol yng Nghymru weithio\u2019n galetach fyth i wneud yn siw\u0302r y gallwn ddiwallu anghenion pawb."}, {"text_idx": "#000011", "text": "Gwnaeth AVOW hefyd roi cynllun ar waith, mewn cydweithrediad a\u0302\u2019r Cynghorydd Phil Wynn a Dr Graham Sperey-Taylor, i ddefnyddio argraffwyr 3D yn Ysgol Clywedog yn Wrecsam i greu mwy na 1,000 o feisorau ar gyfer gweithwyr iechyd rheng flaen, a\u2019u dosbarthu ledled Gogledd Cymru. Mae ymdrechion codi arian i sicrhau\u2019r cynhyrchiad wedi gweld dros \u00a313,000 yn cael ei godi hyd yma gan roddion anhygoel o hael gan y cyhoedd (gellir cyfrannu drwy "}, {"text_idx": "#000012", "text": "Cymunedau\u2019n dod at ei gilydd"}, {"text_idx": "#000013", "text": "Gellir gweld enghraifft arall o grwpiau ac unigolion gwirfoddol yn dod ynghyd ym Maesgeirchen yng Ngogledd Cymru. Mae Jess Silvester yn weithiwr Datblygu Cymunedol ar gyfer MaesNi, ac mae hi wedi gweld ymdrech anhygoel o gyd-dynnu cymunedol."}, {"text_idx": "#000014", "text": "Mae gwirfoddolwyr yn coginio ac yn dosbarthu 84 o brydau bwyd bob wythnos i bobl dros 70 oed ac yn sicrhau bod ganddyn nhw bopeth sydd ei angen arnyn nhw; casglu presgripsiynau rheolaidd a siopa ar gyfer dros 30 o unigolion; ychwanegu at drydan a nwy; casglu bwyd dros ben o archfarchnadoedd, ei ddidoli a\u2019i ddosbarthu ynghyd a\u0302 phrydau wedi\u2019u coginio (780 hyd yn hyn!) bob yn ail ddiwrnod i dros 40 o aelwydydd sy\u2019n ei chael hi\u2019n anodd talu am fwyd. Maent hefyd wedi sefydlu cronfa ddamwain y mae unrhyw un sy\u2019n ei chael ei hun heb arian ar gyfer eitemau a biliau hanfodol \u2013 hyd yn hyn mae dros 90 o bobl wedi ei defnyddio."}, {"text_idx": "#000015", "text": "Dywedodd Jess \u2018mae pawb wedi dod ynghyd i adeiladu system gymorth i unrhyw un sydd ei angen \u2013 preswylwyr, gwirfoddolwyr a grwpiau gwirfoddol (caffi cymunedol Hive, Partneriaeth Maesgeirchen, Cymunedau Adfer Gogledd Cymru yn Penrhyn House a chynghorwyr lleol), gan wneud y gorau o\u2019n holl adnoddau!\u2019"}]